9. Politisk mødekalender 2024 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse § 8, stk. 1, § 9 a, stk. 1 og § 
20, stk. 1
SAGENS INDHOLD
Fagudvalgene, Økonomiudvalget og Byrådet skal i denne sag tage stilling til de 
politiske møder for 2024.
Det fremgår af § 8, stk. 1 i lov om kommunernes styrelse, at Byrådet træffer beslutning om, hvor og hvornår 
ordinære møder skal afholdes, og at mødeplanen offentliggøres i begyndelsen af hvert kalenderår. 
Ligeledes skal der forud for hvert ordinært byrådsmøde ske offentliggørelse af tid og sted for det 
pågældende møde.
Det fremgår endvidere af lov om kommunernes styrelse § 20, stk. 1, at Økonomiudvalget og de stående 
udvalg for hvert kalenderår træffer beslutning om, hvor og hvornår udvalgets møder skal afholdes.
Endelig fremgår det af lov om kommunernes styrelse § 9 a, stk. 1, at Byrådet kan træffe beslutning om 
afholdelse af seminarer (temamøder) for Byrådets medlemmer vedrørende kommunens årsbudget eller 
andre kommunale anliggender af overordnet betydning. Det fremgår af bestemmelsen, at beslutningen 
herom så vidt muligt skal træffes i forbindelse med fastlæggelsen af mødeplanen.
Borgmestersekretariatet har på den baggrund udarbejdet vedlagte forslag til politisk mødekalender for 
2024. Forslaget er udarbejdet med udgangspunkt i mødekalenderen for 2023 samt KL’s mødekalender.
VURDERING
Det foreslås, at byrådsmøderne i 2024 som hidtil afholdes i byrådssalen i administrationsbygningen i 
Hammel, og at møderne starter kl. 19.00 med undtagelse af byrådsmødet 17. december 2024, som 
afholdes kl. 15.00.
Der er forud for de ordinære byrådsmøder (med undtagelse af mødet i december) reserveret tid til 
afholdelse af temamøder fra kl. 15.00 – 18.00. Herudover er der foreslået en række møder i forbindelse 
med budgetprocessen. Behovet for afholdelse af temamøder vil blive vurderet løbende, og emnerne vil 
blive fastlagt senere.
Økonomiudvalget og de stående udvalg fastsætter selv mødested og -tidspunkt. 
Det foreslås, at Økonomiudvalget og de stående udvalg som udgangspunkt afholder møderne i 
overensstemmelse med nedenstående:
Udvalg 
Mødested 
Forslag til 
mødetidspunkt
[adresse]: EMN-2023-01160
Dok-ID: 3546540
Sagsbehandler: tinj
Byråd
27. juni 2023  19:00
Økonomiudvalget
Administrationsbygningen 
i Hinnerup
Tirsdag kl. 15.00
Børne- og Skoleudvalget
Administrationsbygningen 
i [adresse]
Tirsdag kl. 15.30
Social- og Sundhedsudvalget
Administrationsbygningen 
i Hammel
Tirsdag kl. 15.00
Teknik- og Miljøudvalget
Administrationsbygningen 
i Hammel
Onsdag kl. 16.00
Arbejdsmarkedsudvalget
Administrationsbygningen 
i Hadsten
Onsdag kl. 16.00
Irma Hermansen og 
Landdistriktsudvalget
Administrationsbygningen 
i Hammel
Torsdag kl. 16.00
Kultur- og Fritidsudvalget
Administrationsbygningen 
i Hammel eller [adresse]
Torsdag kl. 16.00
Borgmestersekretariatet gør opmærksom på, at det foreslås, at møderne i Plan- og Landdistriktsudvalget 
samt Kultur- og Fritidsudvalget i april 2024 afholdes mandag 8. april 2024 for at undgå sammenfald med 
KL’s Teknik og Miljø konference. Det foreslås desuden, at mødet i Plan- og Landdistriktsudvalget i 
november 2024 afholdes mandag 4. november 2024 for at undgå sammenfald med KL’s Jobcamp. 
ØKONOMI
Der er ingen økonomiske konsekvenser.
INDDRAGELSE
Den politiske mødekalender vil blive tilgængelig på kommunens hjemmeside. Herudover annonceres 
byrådsmøderne i lokalpressen.
INDSTILLING
Kommunaldirektøren indstiller til fagudvalgene, Økonomiudvalget og Byrådet:
1.
At fagudvalgene og Økonomiudvalget tager stilling til de foreslåede mødetidspunkter, og at møderne 
som udgangspunkt afholdes i den administrationsbygning, som fremgår af planen ovenfor.
2.
At Byrådet tager stilling til de foreslåede mødetidspunkter for hhv. byrådsmøder, temamøder og 
møder i forbindelse med budgetprocessen, og at byrådsmøderne som udgangspunkt afholdes på 
administrationsbygningen i Hammel med start klokken 19.00 med undtagelse af byrådsmødet 17. 
december 2024, som starter kl. 15.00. 
BESLUTNING
Børne- og Skoleudvalget, 6. juni 2023:
Fraværende: Ingen
Ad 1. Godkendt med den ændring, at mødet i Børne- og Skoleudvalget i august flyttes til 13. august 2024 
kl. 13.00 – 15.00. Udvalgets øvrige møder starter som udgangspunkt kl. 15.30 og holdes i [adresse].
Social- og Sundhedsudvalget, 6. juni 2023:
Fraværende: Ingen
Ad 1. Godkendt. Møderne starter som udgangspunkt kl. 15.00 og holdes i Hammel.
Teknik- og Miljøudvalget, 7. juni 2023:
Fraværende: Ingen
Ad 1. Godkendt med den ændring, at mødet i august 2024 flyttes til 14. august 2024. Møderne starter 
som udgangspunkt kl. 16 og holdes i Hammel.
Arbejdsmarkedsudvalget, 7. juni 2023:
Fraværende: Thake Øystein Jacobsen
Ad 1. Godkendt. Møderne starter som udgangspunkt kl. 16.00 og holdes i Hadsten.
Kultur- og Fritidsudvalget, 8. juni 2023:
Fraværende: Ingen
Ad 1. Godkendt. Møderne starter som udgangspunkt kl. 16.00 og holdes i Hammel. 
Plan- og Landdistriktsudvalget, 8. juni 2023:
Fraværende: Rikke Dahl, Thake Øystein Jacobsen
Ad 1. Godkendt med den ændring, at mødet i august 2024 flyttes til 13. august 2024 efter temamødet. 
Møderne starter ellers som udgangspunkt kl. 16 og holdes i Hammel.
Økonomiudvalget, 20. juni 2023:
Fraværende: Annemette Overgaard
Ad 1. Godkendt.
Ad 2. Indstilles godkendt. 
Borgmestersekretariatet, 22. juni 2023:
Bilaget med politisk mødekalender for 2024 er opdateret i henhold til fagudvalgenes og Økonomiudvalgets 
beslutninger.
Byrådet, 27. juni 2023:
Fraværende: Simon Gregersen
Godkendt.
Bilag
1.
Politisk mødekalender 2024 (3537413)
